DESPRE  COMPETENŢĂ ŞI COMPETENŢE

O „nevoie” poate fi satisfacuta in masura in care exista o anumita „competenta” care sa asigure satisfacerea respectivei nevoi. Putem fi apreciati ca fiind „competenti”, suntem „un sistem competent” in masura in care satisfacem anumite cerinte/ nevoi (exprimate sau nu) a celor interesati de rezultatele activitatii noastre.

Ce înseamnă pentru tine a fi competent?

...............................................................................................................................

.............................................................................................................................

A fi competent poate insemna:

· a aplica cunostinte de specialitate

· a folosi deprinderi specifice
· a analiza si a lua decizii

· a fi creativ
· a lucra cu altii ca membru al unei echipe

· a comunica efficient

· a te adapta la mediul de munca specific

· a face fata situatiilor neprevazute.
Competenţele sunt ansambluri structurate de cunoştinţe şi deprinderi dobândite prin învăţare; acestea permit identificarea şi rezolvarea în contexte diverse a unor probleme caracteristice unui anumit domeniu.

Pe baza rezultatelor studiilor efectuate, la nivelul Comisiei Europene au fost stabilite 8 domenii de competenţe-cheie,  fiind precizate pentru fiecare domeniu cunoştinţele, deprinderile şi atitudinile care trebuie dobândite, respectiv formate elevilor în procesul educaţional. Aceste domenii de competenţe-cheie răspund obiectivelor asumate pentru dezvoltarea sistemelor educaţionale şi de formare profesională în Europa (procesul Barcelona-Copenhaga) .

Ariile curriculare sunt compatibile cu cele 8 domenii de competenţe cheie stabilite la nivel european: 

· comunicare în limba maternă,

· comunicare în limbi străine,

· matematică, ştiinţe şi tehnologii,

· tehnologia informaţiei şi a comunicaţiilor (TIC),

· competenţe interpersonale, interculturale, sociale şi civice,

· cultură antreprenorială,

· sensibilizarea la cultură,

·  „a învăţa să înveţi”.

Competenţele generale se definesc pe obiect de studiu şi se formează pe durata învăţământului preuniversitar. Ele au un grad ridicat de generalitate şi complexitate şi au rolul de a orienta demersul didactic către achiziţiile finale ale elevului.

COMPETENŢE  GENERALE - BIOLOGIE

1. Receptarea informațiilor despre lumea vie.

2. Explorarea sistemelor biologice.

3. Utilizarea si construirea de modele si algoritmi în scopul demonstrării principiilor lumii vii.

4. Comunicarea orală si scrisă utilizând corect terminologia specific biologiei.

5. Transferarea si integrarea cunostințelor si metodelor de lucru specific biologiei în contexte noi.
Componenta fundamentală a programei este cea referitoare la competenţe specifice şi conţinuturi. 

Competenţele specifice se definesc pe obiect de studiu şi se formează pe parcursul unui an şcolar. Ele sunt derivate din competenţele generale, fiind etape în dobândirea acestora. Competenţelor specifice li se asociază prin programă unităţi de conţinut. 
	Modelul de derivare a competenţelor


Sursa informație: http://cnc.ise.ro/reforma/derivarea_competentelor.htm 

In demersul de stabilire a competenţelor s-a considerat că soluţia se află la intersecţia dintre domeniul didactic (vizând ariile curriculare), domeniul socio-economic (vizând pregătirea pentru piaţa muncii) şi domeniul de cunoaştere concretizat în şcoală printr-un obiect de studiu (descris psihologic prin modul de gândire specific expertului, în sensul cognitivist al termenului). 

Dacă primele două aspecte sunt relativ uşor de acceptat, cel de-al treilea necesită câteva precizări: nu este vorba despre a dobândi acele cunoştinţe de care dispune expertul, ci de a utiliza şi mobiliza în contexte adaptate vârstei elevului şi nivelului de informaţii ale acestuia, abilităţi similare celor ale specialistului. Este vorba despre a manifesta un comportament cognitiv specific unui domeniu şi nu de a acumula insule de informaţii din cadrul domeniului. 

Etapele procesului de învăţare şi categoriile de competenţe
Pentru a asigura o marjă cât mai largă de acoperire a obiectelor de studiu, s-a pornit de la o diferenţiere cât mai fină a etapelor unui proces de învăţare. Astfel, s-au avut în vedere următoarele şase etape vizând structurarea operaţiilor mentale: percepţie, interiorizare, construire de structuri mentale, transpunere în limbaj, acomodare internă, adaptare externă.

Acestora le corespund categorii de competenţe organizate în jurul câtorva verbe definitorii, ce exprimă complexe de operaţii mentale: 
	Nr.crt
	Operaţii mentale
	Categorii de competenţe
	Concepte operaţionale

	1.
	Percepţie
	Receptare
	· identificarea de termeni, relaţii, procese 

· observarea unor fenomene, procese 

· perceperea unor relaţii, conexiuni 

· nominalizarea unor concepte 

· culegerea de date din surse variate 

· definirea unor concepte. 

	2.
	Interiorizare
	Prelucrarea primară
	· compararea unor date, stabilirea unor relaţii 

· calcularea unor rezultate parţiale 

· clasificări de date 

· reprezentarea unor date 

· sortarea-discriminarea 

· investigarea, descoperirea, explorarea 

· experimentare. 

	3.
	Construire de structuri mentale
	Algoritmizare
	· reducerea la o schemă sau model 

· anticiparea unor rezultate 

· reprezentarea datelor 

· remarcarea unor invarianţi 

· rezolvarea de probleme prin modelare şi algoritmizare. 

	4.
	Transpunere în limbaj
	Exprimarea
	· descrierea unor stări, sisteme, procese, fenomene 

· generarea de idei 

· argumentarea unor enunţuri, 

· demonstrarea. 

	5.
	Acomodare internă
	Prelucrarea secundară
	· compararea unor rezultate, date de ieşire, concluzii 

· calcularea, evaluarea unor rezultate 

· interpretarea rezultatelor 

· analiza de situaţii 

· elaborarea de strategii 

· relaţionări între diferite tipuri de reprezentări, între reprezentare şi obiect. 

	6.
	Adaptare externă
	Transferul
	· aplicarea în alte domenii 

· generalizarea şi particularizarea 

· integrarea unor domenii 

· verificarea unor rezultate 

· optimizarea unor rezultate 

· transpunerea într-o altă sferă 

· negocierea 

· realizarea de conexiuni între rezultate 

· adaptarea şi adecvarea la context. 


Competenţele generale ce se urmăresc a fi formate la elevi pe parcursul învăţământului de şcolaritate precum şi competenţele specifice fiecărui an de studiu, derivate din acestea, se stabilesc pornind de la modelul de generare prin gruparea categoriilor de concepte operaţionale în funcţie de dominantele avute în vedere.

„Ce trebuie să ştie elevii?”

